שיחה:אליקים גצל פשקס

message: מדובר בתלמיד חכם חשוב, שהוא ראש ישיבה גדולה, וודאי שראוי להקדיש לו ערך. מחל - שיחה 14:09, 18 ביולי 2010 (IDT)
replies: text: אולי זה נכון, אך זה לא כתוב בערך. "ישיבת גבעת שאול" איננה מהישיבות המוכרות ביותר, וגם ספרו של הרב איננו מוכר באופן מיוחד, כך שעוד לא הבנתי מה ההצדקה לערך. ‏DGtal‏ 14:32, 18 ביולי 2010 (IDT)
replies: text: :אולי זו ההזדמנות לקיים דיון ולקבוע סוף סוף קריטריונים אחידים המזכים "ראש ישיבה" לערך בויקיפדיה. לדוגמה: גודל הישיבה, וותק, מיקום מיוחד או אופי מיוחד וכדומה. וכן תכונות ייחודיות של הפרסונה: גילו של האיש, שיטה מיוחדת בלימוד ובהשקפה, פיעלות ציבורית ועוד. עברתי על הרשימה שבקטגוריה:ראשי ישיבות ישראלים:קטגוריה:ראשי ישיבות ישראלים ולא הצלחתי למצוא אצל הרבה מהם, וזאת כמובן מבלי לגרוע משהו מכבודם,  איזה שהוא יתרון, המזכה אותם בערך ויקיפדי יותר מהרב פשקס. כיון שיש לי בקנה כמה מועמדים נוספים לכתיבת הערך עליהם, כמו להרבה אנשים בויקיפדיה, וחבל שהעבודה הרבה  הכרוכה בתחקירים ובכתיבה תרד לטמיון במחי קליק אחד של העכבר, נחוץ מאוד לקבוע סטנדרטים אובייקטיביים המגדירים מראש את חשיבות הערך. --ציריך - שיחה 22:24, 18 ביולי 2010 (IDT)
replies: text: ::אתה צודק, אבל זה לא יהיה פשוט. נרו יאיר • שיחה • ז' באב ה'תש"ע • 22:27, 18 ביולי 2010 (IDT)

text: ::אבל המציאות היא שהוא לא מוכר כ"כ. עדיף יותר לפתוח ערך על ישיבת גבעת שאול (ממוקמת בגבעת משה?) --Shasnik - שיחה 22:35, 18 ביולי 2010 (IDT)
replies: text: :::הטענה "שהוא לא מוכר כ"כ" אינה מתקבלת על דעתי, אדרבה הרי ויקיפדיה נועדה להרחיב את האופקים! גם הרב יהודה דרעי, לא היה מוכר כ"כ לפני שכתבת עליו את הערך בויקיפדיה. האם שמעת מימיך על הרב חננאל אתרוג או שמא יצא לך להכיר את הרב אלי בזק וכן הלאה. אני למשל כמו הרבה מחבריי לא שמעתי עליהם כלל, ועתה בזכות הויקיפדיה התוועדתי אליהם. השאלה הנכונה שיש לשאול היא - האם האישיות ראויה שיכירו אותה? לטעמי, התשובה היא: בהחלט שכן. הרב פשקס הינו יהודי מבוגר בן 76 ניצול שואה, בעל וותק של של הוראה בישיבות מעל לחמישים שנה, עומד בראשות ישיבה ייחודית, שהוקמה על ידי אחד מגדולי בעלי המוסר הרב שלמה וולבה (שהוא עצמו בחר למנותו לתפקיד זה), תלמיד מובהק של הרב הגאון רבי משה שמואל שפירא ומן הבודדים הממשיכים את דרכו המיוחדת בלימוד! מה צריך עוד?! במה הוא נופל, למשל, מהרב רפאל יונה טיקוצ'ינסקי ראש ישיבה בירוחם (ראיתי בשיחה בערכו שפתרו את הענין במשפט אחד קצר: "חשוב - ראש ישיבה ידועה". אם זה הולם את הישיבה בירוחם, קל וחומר שזה הולם את ישיבת גבעת שאול ואת העומד בראשה!) --ציריך - שיחה 02:33, 19 ביולי 2010 (IDT)
replies: text: ::::אתה צודק, יש חשיבות. נרו יאיר • שיחה • ח' באב ה'תש"ע • 12:22, 19 ביולי 2010 (IDT)
replies: text: :::::אכן. רק לא יזיק טיפה ניסוח אנציקלופדי יותר בערך, וגם לשלב בו מה שנכתב כאן בשיחה (מהבודים הממשיכים את דרך ר' משה שפירא) ובמה זה מתבטא בדיוק. ואגב, כמה תלמידים יש בישיבה הזו? --Jys - שיחה 03:32, 21 ביולי 2010 (IDT)
replies: text: ::::::אינני יודע באופן מדויק, אך להערכתי יש בה כמאה וחמישים תלמידים. --ציריך - שיחה 21:55, 21 ביולי 2010 (IDT)
להרחבת הדיון: יש כאן דיון בכנסת מ2002. על פי הנתונים שנמסרו שם יש כיום יותר מ-700 ישיבות, כולל גם ישיבות הסדר וכוללים. מאידך, בויקפדיה יש יותר 366 ערכים על כדורסלנים אמריקאים (לא בדקתי לאומים אחרים).

text: א. אתה צריך להשוות למספר הכדורסלנים ב-NBA מאז ומעולם, לא לאלה שכבר יש להם ערך. ב. לא מדובר על כוללים (שהם כנראה הרוב) וגם לא על ישיבות קטנות (בגודל). אם תוריד את אלה - תראה שהכדורסלנים מנצחים בהליכה (גם כי יש להם יותר כושר). נרו יאיר • שיחה • י' באב ה'תש"ע • 00:59, 21 ביולי 2010 (IDT)
replies: text: :רק רציתי לענות על השאלה "כמה ישיבות יש בישראל". ובשביל הדיוק לא נראה לי שזה כולל ישיבות קטנות, כיון שהדיון עסק בתלמידים ש"תורתם אומנותם". למעשה, אם אכן אלו המספרים ומוסכם שבאופן כללי ראשי ישיבות קטנות לא זכאים לערך, הרי שאין סיבה לא לתת לרב ותיק כזה ערך, אם כי ראוי קצת לשנות את הסגנון שלו. דרך - שיחה 01:25, 21 ביולי 2010 (IDT)
replies: text: ::כדי למנוע טעות כתבתי "ישיבות קטנות (בגודל)". גודל, כלומר מספר התלמידים, לא הגיל. נרו יאיר • שיחה • י' באב ה'תש"ע • 01:31, 21 ביולי 2010 (IDT)
replies: text: :::ראש ישיבה ותיק ותלמיד חכם מוכר, רב לתלמידים רבים ומחבר ספר פופולרי מאוד (כל מי שלמד מסכת מגילה ונעזר בספרו של הרב פשקס יודע על מה אני מדבר) - זכאי לערך. ההתעסקות המיותרת הזו של הבהרת חשיבות בכל פעם שנוצר ערך על אישיות תורנית חשובה, היא פגיעה ועלבון. אני מנסה לסנגר ולייחס זאת לחוסר ההיכרות המובנית שיש למשתתפים הלא-דתיים עם עולם המושגים והאישים הדתי והחרדי. אבל לשם כך עליהם לסמוך על קהילת הוויקיפדים הדתיים והחרדים שיש להם היכרות עם המטרייה ויש להם אמות מידת ושיקול דעת נכונים, והם כבר יידעו בעצמם לסנן ולסלק ערכים 'דתיים' לא ראויים ולא מוצדקים שניסו להסתנן פנימה בחסות החשכה. גרש - שיחה 17:54, 21 ביולי 2010 (IDT)
replies: text: ::::ואת העיקר שכחתי: מגיע לרב פשקס מזל טוב... היום הוא בן 76. עד 120! שיזכה להמשיך בהרבצת התורה מתוך בריות גופא ונהורא מעליא. גרש - שיחה 18:02, 21 ביולי 2010 (IDT)

message: נכתב בערך כי שרד את השואה על ידי כך שהוסתר 10 חודשים אצל גויה. האנשלוס היה ב-13 במרץ 1938 ואז התחילו רדיפות היהודים. וינה נכבשה ב-13 באפריל 1945. זה נותן 7 שנים שלא מוסברות ב-10 חודשי הסתתרות. מוטי - שיחה 00:22, 25 ביולי 2010 (IDT)
replies: text: קיבלתי את המידע מאחד המקורבים לרב, ששמע את זה מהרב באופן אישי. אנסה לבדוק את זה באופן יותר יסודי. --ציריך - שיחה 00:35, 25 ביולי 2010 (IDT)
replies: text: :ובאותה הזדמנות כדאי לבדוק האם הקומוניסטים איפשרו לקהילת מאקו (Makó) להקים ישיבה קטנה אחרי המלחמה? אם כן, היה כדאי לכתוב על זה כי זה חריג מוחלט בכל הגוש המזרחי מוטי - שיחה 00:37, 25 ביולי 2010 (IDT)
replies: text: ::זה כבר כתוב בערך של העיר אצלנו. ברומניה הקומוניסטית התנהלו חיי דת יהודיים ללא הפרעות רבות, אולי זה היה אפשרי גם בהונגריה בסוף שנות הארבעים. נרו יאיר • שיחה • י"ד באב ה'תש"ע • 02:54, 25 ביולי 2010 (IDT)
replies: text: ::: הנה אפילו הדיון הקצר כאן הוא דוגמה למה יש לאישים בגיל כזה חשיבות בויקיפדיה מעבר להיבט האישי שלהם, הנה כבר מתפתח דיון הנוגע להבנה של חוליות בהיסטוריה מי-נהר - שיחה 00:44, 20 באוגוסט 2010 (IDT)
עושה רושם שחיבורו עיטורי מגילה הוא מפעל חיים שלו , בין 1994 ל-2007 הוציא את חיבורו ב-5 מהדורות. ובהקדמתו הוא מציין את דברי חז"ל שהעיסוק במסכת מגילה הוא קיום מצוות "זכור את אשר עשה לך עמלק", דבר זה עולה בקנה אחד עם היותו בן לקהילות יהודי אירופה שהושמדו בשואה. מי-נהר - שיחה 01:17, 20 באוגוסט 2010 (IDT)

text: האם הגויה שהצילה אותו הוכרה כחסידת אומות העולם, מה היה שמה ? מי-נהר - שיחה 01:19, 20 באוגוסט 2010 (IDT)
thread_title:  הצלתו בשואה